तिथि-७.३.१३
							पुस्तक-स्पर्श
							कक्षा-नवमीं
					   		पाठ- "धूल"
पाठ "धूल" के लेखक रामविलास शर्मा ने गाँव की धूल की महिमा, उपलब्धता और उपयोगिता का बखान किया है। लेखक ने पाठ के माध्यम से  गाँव के सुंदर जीवन,अखाड़ों आदि का चित्रण किया है तथा साथ ही धूल के नन्हे कणों से देश प्रेम का पाठ भी पढ़ाया है। 
(क)
प्र० धूल के बिना किसी शिशु की कल्पना क्यों नहीं की जा सकती ?
उ० धूल के बिना किसी शिशु की कल्पना इसलिए नहीं की जा सकती क्योंकि शिशु के मुख पर धूल फूल की पंखुड़ियों के समान सुंदर लगती है । उसकी सुंदरता को निखारती है,जोकि नकली प्रसाधनों से नहीं पाई जा सकती ।

प्र० हमारी सभ्यता धूल से क्यों बचना चाहती है?
उ०  हमारी सभ्यता धूल से इसलिए बचना चाहती है क्योंकि वह दिखावे की दुनिया में रहती है। वह काल्पनिक संसार बसाना     चाहती है इसलिए वह अपने बच्चों को धूल से दूर रखना चहती है ।

प्र० अखाड़े की मिट्टी की क्या विशेषता होती है?
उ० अखाड़े की मिट्टी साधारण मिट्टी से भिन्न है । इसे तेल और मट्ठे से सिझाया जाता है। इसे देवता पर चढ़ाया जाता है । पहलवान को अखाड़े की मिट्टी ही विश्वविजयी बनाती है।

प्र० श्रद्धा,भक्ति,स्नेह की व्यंजना के लिए धूल सर्वोतम साधन किस प्रकार है ?
उ० धूल का स्पर्श करके हम अपनी श्रद्धा प्रकट करते हैं । इसी धूल को मस्तक पर लगाकर भक्ति दर्शाते हैं और धूल से भरे शिशु को चूम कर स्नेह प्रकट करते हैं ।

प्र० इस पाठ में लेखक ने नगरीय सभ्यता पर क्या व्यंग्य किया है?
उ० लेखक ने बनावटी जीवन की भावना पर व्यंग्य इसलिए किया है क्योंकि आज की सभ्यता धूल से दूर रहना चाहती है।
उन्हें चकाचौंध करने वाली सुंदरता ही पसंद है।

 (ख)
प्र० लेखक "बालकृष्ण" के मुँह पर छाई गोधूलि को श्रेष्ठ क्यों मानता है?
उ० लेखक "बालकृष्ण" के मुँह पर छाई गोधूलि को श्रेष्ठ इसलिए मानता है क्योंकि गोधूलि से शिशु बाल्कृष्ण के मुख की सुंदरता
कईं गुणा बढ़ जाती है। यह शिशु की सहज पार्थिवता को निखारती है।

प्र० लेखक ने धूल और मिट्टी में क्या अंतर बताया है?
उ० लेखक धूल और मिट्टी का अंतर शरीर और आत्मा के समान मानता है दोनों एक दूसरे के पूरक हैं। दोनों में देह और प्राण,
चाँद और चाँदनी के समान का अंतर है।

प्र० ग्रामीण परिवेश में प्रकृति धूल के कौन-कौन से सुंदर चित्र प्रस्तुत करती है?
उ०  शिशु के मुख पर धूल फूल की पंखुड़ियों के समान सुंदर लगती है । उसकी सुंदरता को निखारती है। सांयकाल गोधूलि के
उड़ने की सुंदरता का चित्र ग्रामीण परिवेश में प्रस्तुत करती है जोकि शहरों के हिस्से नहीं पड़ती ।

प्र० "हीरा वही घन चोट न टूटे"- का संदर्भ पाठ के आधार पर स्पष्ट कीजिए।
उ० "हीरा वही घन चोट न टूटे"- का अर्थ है असली हीरा वही है जो हथोड़े की चोट से भी न टूटे और अटूट होने का प्रमाण दे।अर्थात देश पर मर मिटने वाले हीरे अपनी अमरता का प्रमाण देते हैं। वह कठिनाइयों से कभी नहीं घबराते।

प्र० धूल, धूलि, धूली, धूरि और गोधूलि की व्यंजनाओं को स्पष्ट कीजिए।
उ० धूल यथार्थवादी गद्य है तो धूलि उसकी कविता। धूली छायावादी दर्शन है और धूरि लोक-संस्कृति का नवीन जागरण है।
इन सब का रंग एक ही है परंतु गोधूलि गाँव के जीवन की अपनी संपत्ति है ।

प्र० "धूल" पाठ का मूल भाव स्पष्ट कीजिए।
उ० लेखक ने पाठ "धूल" में धूल का महत्त्व स्पष्ट किया है कि धूल से ही हमारा शरीर बना है परंतु आज का नगरीय जीवन 
इससे दूर रहना चाहता है जबकि ग्रामीण सभ्यता का वास्तविक सौंदर्य ही "धूल" है।

प्र० कविता को विडंबना मानते हुए लेखक ने क्या कहा है?
उ० कविता सौंदर्य की रचना करना चाहती है।कवि गोधूलि बेला में अपनी कविता रचता है ।नगरीय लोग इससे दूर रहना चाहते हैं
क्योंकि वह इसका अनुभव नहीं कर सकते ।गोधूलि की सुंदरता गांव के जीवन से ही अनुभव की जा सकती है।

(ग)
प्र० फूल के ऊपर जो रेणु उसका श्रृंगार बनती है,वही धूल शिशु के मुहँ पर उसकी सहज पार्थिवता को निखार देती है।
उ० जिस प्रकार फूल के ऊपर रेणु उसका श्रृंगार बनती है उसी प्रकार शिशु के मुख पर धूल उसकी सुंदरता को ओर भी बढ़ा देती है।
प्र० ’धन्य-धन्य वे हैं नर मैले जो करत गात कनिया लगाय धूरि ऎसे लरिकन की’-लेखक इस पंक्ति द्वारा क्या कहना चाहता है?
उ० वह नर धन्यवाद के पात्र हैं जो धूरि भरे शिशुओं को गोद में उठाकर गले से लगा लेते हैं ।लेखक  कवि को हीरे का प्रेमी मानता है, धूलि भरे हीरों का नहीं। अगर उसके मन में सच्चा प्रेम होता तो वह इन व्यक्तियों को ’धन्य’ नहीं कहता ।

प्र० मिट्टी और धूल में अंतर है लेकिन उतना ही,जितना शब्द और रस में, देह और प्राण में, चाँद और चाँदनी में।
उ० लेखक ने इसके माध्यम से मिट्टी और धूल के संबंध को स्पष्ट किया है कि दोनों एक दूसरे से जुड़े हैं। इनमें कोई अंतर नहीं । 
जिस प्रकार शब्द से रस , देह से प्राण , चाँद से चाँदनी अलग कर देने पर नष्ट हो सकती है,उसी प्रकार मिट्टी के धूल से अलग हो जाने पर वह नष्ट हो जाएगी।

प्र० हमारी देशभक्ति धूल को माथे से न लगाए तो कम से कम उस पर पैर न रखे।
उ० आज के युग में देशभक्ति की भावना का रूप ही बदल गया है। आज का मानव देश की धूल को अपने माथे से नहीं लगाता। वह उस धूल को गंदा मानता है। चाहे वह देश की धूल को माथे से न भी लगाए परंतु उसकी वास्तविकता से परिचित हो।

प्र० वे पलट कर चोट भी करेंगे और तब काँच और हीरे का भेद जानना बाकी न रहेगा।
उ० लेखक के अनुसार उसके पास जीवन की वास्तविक सुंदरता है। उसके अनुसार बनावट वास्तविकता के बीच के अंतर को स्पष्ट करेगी ।काँच और हीरे के अंतर को स्पष्ट करते हुए वास्तविक सुंदरता और बनावटी सुंदरता के अंतर को स्पष्ट करेगी।